Bråstad gruve
Store norske leksikon,Teknologi og industri,Teknologi- og industrihistorie,Norsk teknologi- og industrihistorie,Bergverkshistorie
Bråstad gruve er en nedlagt gruve 6 kilometer nord for Arendal, Agder. Bråstad var den siste av mange små jerngruver som har vært i drift i området. Gruvedriften ble nedlagt i 1975.
Gruvedriften startet på 1500-tallet og hadde sin storhetstid omkring 1800, samtidig med ekspansjonen i de norske jernverkene. De fleste ble imidlertid nedlagt i 1860–1870-årene.I Bråstad gruve har det senere vært sporadisk drift i 1905–1906 og i 1941. I 1950–1951 ble driften gjenopptatt av Christiania Spigerverk (senere Elkem-Spigerverket) som trengte stykkmalm (ferskningsmalm) til sine stålovner. Det ble produsert «prima malm» med cirka 62 prosent jern og «sekunda malm» med 53 prosent jern. Etter bygging av oppredningsverk i 1959 ble det også fremstilt konsentrat (slig) med 65 prosent jern. Foruten å dekke eiernes behov ble produktene avsatt til Stavanger Staal, Strømmen Staal, Aardal Verk og Bremanger Smelteverk.Til sammen ble det i perioden 1951–1975 produsert tre fjerdedels million tonn råmalm. Samlet produksjon før denne perioden er anslått til 100 000 tonn. Les mer i Store norske leksikon jernmalm norsk bergindustrihistorie